text: বসন্তবুড়ী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা বসন্ত রোগের নিরাময় কামনায় শীতলা মার এই ব্রত পালন করেন। এটি চৈত্র মাসের শুক্লপক্ষে করা হয়। ব্রতটি পশ্চিমবঙ্গের উত্তর চব্বিশ পরগনা জেলায় বিশেষভাবে প্রচলিত।
  
  ব্রতের নিয়ম
  বসন্তবুড়ী ব্রত পালনের প্রথম পর্যায়ে প্রয়োজনীয় উপকরণ অর্থাৎ মঙ্গল ঘট ও ডাব সংগ্রহ করতে হয়।
  
  দ্বিতীয় পর্যায়ে ব্রতের দিন সারাদিন উপবাস করে বাড়ির উঠোনে উন্মুক্ত স্থানে একটি ঘটের উপর ডাবটি রাখা হয়। এরপর ঐ ডাবের জল দিয়ে ঘটটিকে স্নান করিয়ে পূজা করতে হয়।
  
  তথ্যসূত্র
  
  বিষয়শ্রেণী:বাংলার সংস্কৃতি
  বিষয়শ্রেণী:বাঙালি হিন্দু
  বিষয়শ্রেণী:ব্রত
title: বসন্তবুড়ী ব্রত